Începând cu primăvara anului 2015 Platforma DA organizează proteste de amploare pașnice, iar din 6 septembrie 2015 în Piața Marii Adunări Naționale a inițiat o acțiune de protest non-stop. Platforma „Demnitate și Adevăr”, împreună cu asociațiile fermierilor, veteranilor de război, studenților și pensionarilor, a reușit să adune la 6 septembrie în Piața Marii Adunări Naționale circa 100 000 de oameni. Atunci a fost format "Consiliul Marii Adunări Naționale" — structura care îi reprezintă pe protestatarii în dialogul cu guvernarea.